**OPĆINA SVETI IVAN ŽABNO**

**Trg Karla Lukaša 14**

**48214 SVETI IVAN ŽABNO**

**OIB: 85606488440**

**RKP: 28284**

**IBAN: HR6424020061843900006**

**Bilješke uz godišnje financijske izvještaje za 2019. godinu**

**SVETI IVAN ŽABNO, veljača 2020. godine**

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA SVETI IVAN ŽABNO

Sveti Ivan Žabno, Trg Karla Lukaša 11

Matični broj: 2574608

OIB: 85606488440

Šifra djelatnosti: 8411

RKP: 28284

Razina: 22

Razdoblje: 2019-12

Bilješke uz Izvještaj o prihodima i rashodima, primicima i izdacima

(OBRAZAC PR-RAS)

1. **Bilješka uz AOP 004 Porez i prirez na dohodak od nesamostalnog rada**

Prihod od poreza i prireza na dohodak od nesamostalnog rada ostvaren je s 11.466.142 kn što je u odnosu na prethodnu izvještajnu godinu za 2.772.511 kn više zbog sredstava fiskalnog izravnanja za II. skupinu potpomognutih područja.

1. **Bilješka uz AOP 010 Povrat poreza i prireza na dohodak po godišnjoj prijavi**

Povrat u 2019. godini izvršen je u iznosu 400.307 kuna prema Izvješću Financijske agencije.

1. **Bilješke uz AOP 028 Porezi na korištenje dobara ili izvođenje aktivnosti** (porez na tvrtku ukinut 2017. godine, u prethodnom izvještajnom razdoblju više ovrha iz prijašnjih godina naplaćeno, u 2019. samo 1600,00 kuna.
2. **Bilješke uz AOP 055 Tekuće pomoći iz drugih proračuna**

Tekuće pomoći iz drugih proračuna , a odnose se na pomoći Županije Koprivničko-križevačke za drvarinu i održavanje izbora u iznosu 122.156, pomoći Ministarstva regionalnog razvoja i fondova EU u iznosu 350.000 za javnu vodoopskrbu .

1. **Bilješke uz AOP 056 Kapitalne pomoći proračunu iz drugih proračuna**

U 2019. godini izvršenje je 528.622 kuna, a odnosi se na kapitalne pomoći Ministarstva graditeljstva i prostornog uređenja za nabavu opreme u iznosu 321.622 kune, te kapitalne pomoći Koprivničko-križevačke županije za rekonstrukciju javne rasvjete i asfaltiranje nerazvrstanih cesta, te pomoć prilikom dezinsekcije komaraca prema Zaključku u iznosu 207.000 kuna.

1. **Bilješke uz AOP 058 Tekuće pomoći od izvanproračunskih korisnika**

Tekuće pomoći odnose se na pomoći od Hrvatskog zavoda za zapošljavanje za javne radove u iznosu 27.949 kuna i Fonda za zaštitu okoliša i energetsku učinkovitost za sanaciju odlagališta otpada u iznosu 28.531 kunu.

1. **Bilješke uz AOP 067 Tekuće pomoći temeljem prijenosa EU sredstava**

U ovom razdoblju pomoći se odnose na sanaciju smetlišta i energetsku obnovu zgrade općine.

1. **Bilješke uz AOP 084 Naknada za koncesije**

Naknada za koncesiju za gospodarsko korištenje općeg ili drugog dobra, odnosno koncesija za površinu istražnog prostora Drava 2 ostvarena je u iznosu 40.250 kuna. INA d.d. doznačava navedena sredstva.

1. **Bilješke uz AOP 086 Naknada za korištenje nefinancijske imovine**

Zabilježeno veće povećanje u iznosu na prethodnu godinu budući da je ishođeno Rješenje HAKOM-a glede izdavanje potvrde o pravu puta, iz čega proizlazi da nam je HT d.d. u obvezi plaćati godišnju naknadu u iznosu 71.982 kuna, odnosno u 2019. godini isplaćene su 2017., 2018. i 2019. godina, na navedenom AOP-u također je iskazano i 32 kune uplate prihoda od spomeničke rente.

1. **Bilješke uz AOP 114 Doprinosi za šume**

Doprinosi za šume povećani su odnosu na prethodnu godinu za 299.896 kuna budući da je sada izdvajanje 10%, dok je prethodnih godina iznosilo 5%.

1. **Bilješka uz AOP 116 Ostali nespomenuti prihodi**

Ostali nespomenuti prihodi ostvareni su s 116.523 kn što je u odnosu na prethodnu godinu više za 74.773 kune.

1. **Bilješke uz AOP 126 Prihodi od pruženih usluga**

Prihodi od pruženih usluga ostvareni su 2019. godine sa 30.098 kuna, a odnose se na 10% naknade koje Hrvatske vode uplaćuju Općini za pružanje usluge, slanja rješenja, ovrha, praćenje naplate naknade za uređenje voda.

1. **Bilješke uz AOP 170 Materijal i dijelovi za tekuće i investicijsko održavanje**

U odnosu na prethodnu godinu iskazano povećanje u iznosu 764.119 kuna, a odnosi se na materijal i dijelove za održavanje zgrada općine ( društveni domovi, ostale zgrade) i materijal i dijelovi za održavanje opreme (traktor, rovokopač itd.)

1. **Bilješke uz AOP 171 Sitni inventar i auto gume**

Rashodi za sitni inventar i auto gume ostvareni su u iznosu 78.349 kn što je za 33.140 kn više u odnosu na prethodnu godinu. Kupljeni jarboli za zastave u centru i postavljene nove klupe u parku.

1. **Bilješke uz AOP 176 Usluge tekućeg i investicijskog održavanja**

Rashodi za usluge tekućeg i investicijskog održavanja ostvareni su u iznosu 1.685.551 kn što je u odnosu na prethodnu godinu za 693.997 kuna manje.

1. **Bilješke uz AOP 183 Ostale usluge**

Rashodi za ove usluge povećani su za 81.730 kuna, a odnose se na za svetoivanjske dane, te povrat 1% naknade Ministarstvu financija (povećan priliv sredstava, povećana i naknada)

1. **Bilješke uz AOP 186 Naknade za rad predstavničkih i izvršnih tijela i slično**

Naknade za rad predstavničkih i izvršnih tijela povećani su u odnosu na prethodno izvještajno razdoblje za 108.006 kuna jer su u 2019. godini održani i izbori za EU PARLAMENT pored isplata naknada Vijećnicima.

1. **Bilješke uz AOP 190 Pristojbe i naknade**

Pristojbe i naknade smanjene su za 152.668,00 kuna u odnosu na prethodnu godinu jer je većina legalizacija društvenih domova i ostalih zgrada općine izvršena prethodne godine (Naknade Hrvatskih voda prilikom legalizacije).

1. **Bilješke uz AOP 229 Tekuće pomoći unutar općeg proračuna**

Sporazum sklopljen s Županijskom upravom za ceste Križevci o dijelu sufinanciranja lokalne ceste Hrsovo – Majur (LC2614) i lokalne ceste LC 26120 (ŽC 2212 -Brestaki-Sveti Ivan Žabno. Ostvareno je financiranje u iznosu 456.398 kuna dok prethodne godine nije bilo izvršenja na istom AOP-u.

1. **Bilješke uz AOP 230 Kapitalne pomoći unutar općeg proračuna**

Sporazum sklopljen sa Gradom Križevci o sufinanciranju sanacije odlagališta otpada „Ivančino Brdo“. u iznosu 198.748 kuna, prethodne godine nije bilo izvršenja.

1. **Bilješke uz AOP 260 Tekuće donacije u naravi**

Tekuće donacije u naravi odnose se na vatrogasnu opremu doniranu vatrogasnim društvima koja u 2019. godini donirana u iznosu 97.133 kuna.

1. **Bilješke uz AOP 263 Kapitalne donacije neprofitnim organizacijama**

Kapitalne donacije neprofitnim organizacijama doznačene su u iznosu 100.000 kuna za kapitalna ulaganja u Župi Svetog Ivana Krstitelja i na Pravoslavnoj crkvi.

1. **Bilješke uz AOP 267 Naknade šteta pravnim i fizičkim osobama**

Naknada šteta pravnim i fizičkim osobama u ovom razdoblju nije bilo.

1. **Bilješke uz AOP 273 kapitalne pomoći kreditnim i ostalim financijskim institucijama te trgovačkim društvima u javnom sektoru**

Kapitalna pomoć trgovačkom društvu iskazana je u iznosu 2.477.721 kn, a odnosi se na sredstva za izgradnju vodovoda, sredstva refundirana poduzeću Vodne usluge d.o.o. Križevci.

1. **Bilješke uz AOP-358 Ceste, željeznice i ostali prometni objekti**

Navedeni iznos od 2.678.929 kuna odnosi se na modernizaciju odnosno asfaltiranje cesta na području Općine Sveti Ivan Žabno.

1. **Bilješka uz AOP 367 Uređaji, strojevi i oprema**

Rashodi ulaganja u uređaje, strojeve i opremu odnosi se na kupnju traktora, šumarskog malčera i bagera te višenamjenskog stroja puhač, motorni leđni, kosilica u iznosu 744.538 kuna.

1. **Bilješka uz AOP 394 Dodatna ulaganja na građevinskim objektima**

Dodatna ulaganja na građevinskim objektima izvršena su sa 809.981 kuna, a odnose se na dodatna ulaganja na rekonstrukciji društvenog doma Kenđelovec i uređenje sajmišta.

1. **Bilješke uz AOP 629 Ukupni prihodi i primici**

Ukupni prihodi i primici povećani su u odnosu na prethodnu godinu za 2.873.949 kuna, najveće povećanje iskazano je u porezu na dohodak odnosno fiskalnom izravnanju.

**Bilješke uz Izvještaj o rashodima prema funkcijskoj klasifikaciji**

**( OBRAZAC RAS-funkcijski)**

1. **AOP 003 – Izvršna i zakonodavna tijela**

Rashodi za izvršna i zakonodavna tijela iskazna su u iznosu 2.479.987 kn i odnose s na rashode za plaće i redovan rad dužnosnika, službenika i namještenika Jedinstvenog upravnog odjela, doprinose, poreze i prirez, naknade za prijevoz, seminare, rashodi za obavljanje poslova iz nadležnosti Jedinstvenog upravnog odjela; uredski materijal , literatura, sitni inventar, usluge telefona, poštarinu, plin, tisak, intelektualne usluge, računalne usluge, oprema za grijanje, ventilaciju i hlađenje, računalne usluge, geodetsko –katastarske usluge, naknade za rad predstavničkih i izvršnih tijela, naknade vijećnicima i troškovi održavanja izbora.

1. **AOP 012 – Ostale opće usluge**

Rashodi se odnose na usluge i materijal investicijskog održavanja građevinskih objekata u iznosu 515.691 kunu , ostale usluge tekućeg i investicijskog održavanja u iznosu 227.743 kn, iznošenje i odvoz smeća u iznosu 706 kuna i ostale usluge promiđbe i informiranja u iznosu 3.562,50, usluge pri registraciji prijevoznih sredstava u iznosu 4.943,18 kunu.

1. **AOP 020 – Civilna obrana**

Rashodi se odnose na tekuće donacije Vatrogasnoj zajednici Općine Sveti Ivan Žabno u iznosu 386.976,47 kn, 4.000 kn izdvojeno je za Hrvatsku gorska služba spašavanja, a 6.000 kn za Civilnu zaštitu doznačeno Gradskom društvu Crvenog križa Križevci.

1. **AOP 026 – Usluge protupožarne zaštite**

Rashodi se odnose na nabavu opreme za vatrogasna društva u iznosu 97.132 kn

1. **AOP 036 – Poljoprivreda**

Rashodi za poljoprivredu iskazani su u iznosu 6200 kuna i odnose se na Tekuće pomoći LAG – lokalna akcijska grupa – 6000 kuna, sudske pristojbe 200 kuna.

1. **AOP 044 – Električna energija**

Rashodi za električnu energiju iskazani su u iznosu 83.748 kn.

1. **AOP 051 – Cestovni promet**

Rashodi klasificirani u cestovni promet odnose se na usluge i materijal tekućeg i investicijskog održavanja nerazvrstanih cesta u iznosu 910.488,04 kuna, rekonstrukciju odnosno modernizaciju cesta u iznosu 2.678.928 kn, 10.500 kuna odnosi se na izradu geodetskih elaborata za ceste, tekuća pomoć Županijskoj upravi za ceste za sufinanciranje lokalnih cesta iznosi 456.398 kuna.

1. **AOP 072 – Gospodarenje otpadom**

Obuhvaća Usluge agencija za sanaciju odlagališta u iznosu 22.500,00 kuna, te kapitalnu pomoć Proračunu grada Križevaca za sanaciju odlagališta „Ivančino Brdo“ u iznosu 198.748 kuna.

1. **AOP 073 – Gospodarenje otpadnim vodama**

Gospodarenje otpadnim vodama uključuje izradu projektne dokumentacije za izgradnju kanalizacije aglomeracije na području Općine Sveti Ivan Žabno u iznosu 183.000 kn.

1. **AOP 079 – Razvoj stanovanja**

Razvoj stanovanja uključuje usluge tekućeg i investicijskog održavanja građevinskih objekata-autobusne stanice u iznosu 28.395kn, usluge agencija, servisa za postupke javne nabave u iznosu 17.407 kuna, kupnja građevinskog zemljišta za razvoj zajednice odnosno izgradnju stanova, kao i dio građevinskog zemljišta otkupljen za kolektor kanalizacije u iznosu 431.538 kuna, te ostala nematerijalna imovina u iznosu 17.500 kuna koji se odnosi na III. Izmjene i dopune prostornog plana.

1. **AOP 080 – Razvoj zajednice**

**U** razvoj zajednice ulaze veterinarske usluge u iznosu 8.037 kuna i ostale pristojbe i naknade -legalizacija društvenih domova u iznosu 35.146 kn, komunalna oprema u iznosu 744.538 kn za održavanje javnih površina, kanala, cesta, dodatna ulaganja na građevinskim objektima (društveni domovi i uređenje sajmišta) 809.981 kuna i mjerni i kontrolni uređaji - mosna vaga u iznosu 313.268 kuna, energetska obnova zgrade Općine u iznosu 792.563 kuna, materijal i usluge tekućeg i investicijskog održavanja društvenih domova u iznosu 269.151 kunu.

**12.** **AOP 081- Opskrba vodom**

Uključuje prijenos sredstava Vodnim uslugama d.o.o. za vodoopskrbnu mrežu u iznosu 2.294.721 kn.

1. **AOP 082 – Ulična rasvjeta**

Rashodi za uličnu rasvjetu ostvareni su u iznosu 166.445 kn (javna rasvjeta) te obuhvaćaju i održavanje javne rasvjete i rekonstrukciju u sveukupnom iznosu 336.380 kn.

1. **AOP 102 – Poslovi i usluge zdravstva koji nisu drugdje svrstani**

Poslovi i usluge zdravstva koji nisu drugdje svrstani ostvareni su u iznosu 81.308 kn, a odnose se na usluge deratizacije i dezinsekcije, te sufinanciranje dežurstva ljekarne u Križevcima u iznosu 6.510 kuna.

1. **AOP 082 – Službe kulture**

Rashodi za službe kulture realizirani su u iznosu 60.000 kn, a odnose se na financiranje udruga u kulturi temeljem javnog natječaja.

1. **AOP 106** – **Službe emitiranja i izdavanja**

Rashodi za službe emitiranja i izdavanja realizirani su u iznosu 8.000,00 kn, odnosili su se za unapređenje radijske djelatnosti i doznačeni su Radio Križevcima

1. **AOP 109 – Rashodi za rekreaciju, kulturu, i religiju koji nisu drugdje svrstani**

Rashodi za rekreaciju, kulturu i religiju koji nisu drugdje svrstani realizirani su u iznosu 243.472 kn, a odnose se na iskazane rashode za dane donacije vjerskim zajednicama u iznosu 61.520 kn, kapitalne donacije za obnovu sakralnih objekata Župa Sv.Ivana Krstitelja i Pravoslavna crkva, Gradsku knjižnicu Franjo Marković 18.000 kn, provođenje manifestacije „Svetoivanjski dani“ u iznosu 63.952 kune.

1. **AOP 112**- **Predškolsko obrazovanje**

Rashodi razvrstani u skupinu predškolskog obrazovanja odnose se na ostvarene rashode za plaće i putne troškove odgajatelja u maloj školi u iznosu 118.263 kn, sufinanciranje smještaja u vrtiću u iznosu 217.850 kn, dječja igrališta - opremanje u iznosu 107.333 kune, izgradnja dječjeg vrtića u iznosu 2.266.027 kuna.

1. **AOP 113 – Osnovno obrazovanje**

Rashodi za osnovno obrazovanje ostvareni su u iznosu 228.928 kn, a odnose se na ostvarene rashode naknade logopedu i ostale tekuće donacije O.Š. „Grigor Vitez“ Sveti Ivan Žabno u iznosu 69.382 kn, ostale tekuće donacije u naravi – likovne mape i radne bilježnice za osnovnoškolce – 147.246 kn, ostale tekuće donacije u iznosu 12.300 kuna nagrade učenicima za postignute rezultate na županijskim i državnim natjecanjima.

1. **AOP 116 - Više srednjoškolsko obrazovanje**

Više srednjoškolsko obrazovanje uključuje rashode potrebne za provođenje programa sufinanciranja cijene prijevoza studentima u iznosu 2.309 kn i stipendije studentima u iznosu 89.500 kn

1. **AOP 131 – Obitelj i djeca**

Rashodi na navedenom AOP-u iskazani su u iznosu 97.500 kn, a odnose se na naknade za novorođenčad (porodiljne naknade)

1. **AOP 134 – Socijalna pomoć stanovništvu koje nije obuhvaćeno redovnim socijalnim programima**

Ostvareni rashodi po ovom AOP-u odnose e na tekuće donacije – zaštita socijalno osjetljivih kategorija društva – Udruzi invalida, Udruzi umirovljenika, Graničarskoj uzdanici i Klubu liječenih alkoholičara u iznosu 15.000 kn, te donacije Crvenom križu Križevci u iznosu 64.703,30 kn.

1. **AOP 109 – Aktivnosti socijalne zaštite koje nisu drugdje svrstane**

Rashodi za aktivnosti socijalne zaštite koje nisu drugdje svrstane realizirani su u iznosu 53.538 kn, a odnose se na troškove geronto domaćice ( pomoć starijima i nemoćnima) u iznosu 3.924 kn (putni troškovi), pomoć obiteljima i kućanstvima u iznosu 48.614 kn ( drvarina i geronto domaćica – pomoć starijim osobama), troškovi stanovanja osoba slabijeg imovnog stanja-1000 kuna.

**Bilješke**

**uz Izvještaj o promjenama u vrijednosti i obujmu imovine i obveza**

1. AOP 018 Proizvedena dugotrajna imovina

Na navedenom AOP-u bilježi se iznos povećanja dugotrajne nefinancijske imovine za 289.644 što se odnosi na darovani poslovni prostor Ljekarne Križevci,

1. AOP 018 Proizvedena dugotrajna imovina

Također na istom AOP-u Proizvedene dugotrajna imovine bilježi se i iznos smanjenja za 106.243 kuna. Smanjenje se odnosi na ukradenu imovinu, a prema zapisniku Ministarstva unutarnjih poslova, PU Koprivničko –križevačke.

**Bilješke uz Izvještaj o obvezama**

1. **AOP 036 Stanje obveza na kraju izvještajnog razdoblja**

Iznosi 2.148.636 kuna, od toga je 683.017 kuna dospjelih obveza, a 1.465.619 kuna nedospjelih.

1. **AOP 037 – Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 683.017 kn, obveze se odnose na izgradnju vrtića u Općini Sveti Ivan Žabno.

**A0P 049 Obveze za materijalne rashode**

Obveza od 7.390 kuna odnosi se na vodni doprinos Hrvatskih voda za izgradnju vrtića.

**AOP 080 Obveze za nabavu nefinancijske imovine**

Iznos od 675.627 kuna odnosi se na tvrtku Radnik d.d. Križevci za izgradnju vrtića, u dosjelom roku zbog očekivanja uplate predujma temeljem prijenosa EU sredstava za izgradnju, po Mjeri 7.1.1..

1. **AOP 090 – Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi 1.465.619 kn, a čine ga:

-obveze za neto plaće 40.854kn;

-porez i prirez na dohodak iz plaća 2.888 kn;

-doprinosi za mirovinsko osiguranje 10.936 kn;

-doprinosi za zdravstveno osiguranje 9.022 kn;

-energija 50.049 kn

-materija i dijelovi za tekuće i investicijsko održavanje 19.975

-usluge telefona, pošte i prijevoza 1.104 kn

-usluge tekućeg i investicijskog održavanja 137.524 kn

-komunalne usluge 1.025 kn

-zdravstvene i veterinarske usluge 2.790 kn

-intelektualne i osobne usluge 15.078 kn

-računalne usluge 375 kn

-ostale usluge 250 kuna

-ostali nespomenuti rashodi poslovanja 8.520 kn

-obveze za bankarske usluge i usluge platnog prometa 1.816 kn

-obveze za ostale naknade građanima i kućanstvima u novcu 27.400 kn

-obveze za kapitalne pomoći bankama i ost. fin. inst. i trgovač. druš.u j.s. 494.611kn

-ostale nespomenute obveze 18.988 kn

-obveze za naplaćene tuđe prihode –NZN 15.022 kn

-obveze za naplaćene tuđe prihode-NUV u iznosu 22.743 kn

-poslovni objekti 584.650 kn (izgradnja vrtića)

**Bilješke uz Bilancu**

1. **Bilješka uz AOP 002 – Nefinancijska imovina**

Stanje nefinancijske imovine na kraju proračunske godine iskazano je s povećanjem od 7.850.820 kuna. Prema nalogu revizije za 2017. godinu procjenjena je imovina prema Uputi o priznavanju i mjerenju i evidentiranju imovine u vlasništvu RH. Procjenu je izvršilo Radno povjerenstvu za izradu interne procjene, te obuhvatilo nerazvrstane ceste, zemljišta za groblja, društvene domove u vlasništvu Općine. U Bilanci je to rezultiralo povećanjem imovine Općine uz pridržavanja pravila struke u svezi ispravka vrijednosti.

1. **Bilješka uz AOP 004 Materijalna imovina – prirodna bogatstva**

Povećanje materijalne imovine – prirodna bogatstva u odnosu na početno stanje iznosi 360.012 kn, odnosi se na kupnju građevinskog zemljišta za potrebe stambeno-poslovne zone i kupnja dijela zemljišta za izgradnju kanalizacijskog sustava, te prodaja poljoprivrednog zemljišta u Cepidlaku i upis ošasne imovine iza pok.Crlenjak Ružice i Širaić Dragutina što je rezultiralo povećanjem.

1. **Bilješka uz AOP 009 Stambeni objekti**

Smanjenje kod stambenih objekata iznosi 22.500 kuna**,** a odnosi se na prodanu ošasnu imovine nasljeđenu iza pok. Katice Damjan.

**Bilješka uz AOP 010 Poslovni objekti**

Povećanje na AOP-u 010 iznosi 1.877.762 kuna u odnosu na početno stanje što je rezultat dodatnih ulaganja na ostalim poslovnim građevinskim objektima – energetska obnova zgrade općine, dodatna ulaganja na zgradi sajmišta, upis darovanog poslovnog prostora (kod Ljekarne).

1. **Bilješka uz AOP 011 Ceste, željeznice i ostali prometni objekti**

Povećanje vrijednosti cesta iznosi 2.678.928 kuna, odnosi se na modernizaciju odnosno asfaltiranje nerazvrstanih cesta. Nerazvrstane ceste- povećana vrijednost- cesta Lanišće, Cepidlak, Novi Glog, Rađe, Mali Rašćani, Balogi, Kaniža, Jakčini, Jambrušići- Sveti Petar Čvrstec, Ladinec- odvojak Štefuni, Đurekova ulica-Cirkvena, Kenđelovec-odvojak Maloići, Trema-Prkos-odvojak – Balatin.

1. **Bilješka uz AOP 012 Ostali građevinski objekti**

Povećanje vrijednosti ostalih građevinskih objekata iznosi 327.632 kuna, a to su nogometna igrališta, a prema nalazu revizije upisuju se u dugotrajnu imovinu u iznosu 264.817,50 kuna (Nogometno igralište NK TOMISLAV, Sveti Ivan Žabno i Nogometno igralište NK Čvrstec u Sv. Petru Čvrstecu u iznosu 62.815,00 kn.)

1. **Bilješke uz AOP 013 Ispravak vrijednosti građevinskih objekata**

Povećanje ispravka vrijednosti građevinskih objekata odnosi se na knjiženje ispravka vrijednosti građevinskih objekata u 2019. godini.

1. **Bilješke uz AOP 021 Uređaji, strojevi i oprema za ostale namjene**

Povećanje na uređajima, strojevima i opremi odnosi se na kupnju bagera, traktora i šumarskog malčera.

1. **Bilješka uz AOP 052Građevinski objekti u pripremi**

U odnosu na početno stanje povećana je vrijednost dugotrajne nefinancijske imovine u pripremi za iznose ulaganja u dugotrajnu imovinu tijekom 2019. godine. Ulaganje se odnosu na izgradnju dječjeg vrtića.

1. **Bilješka uz AOP 064 – Novac u banci i blagajni**

Stanje novčanih sredstava na kraju proračunske godine iznosi 1.801.805 kn što odgovara iznosu u PR-RAS-u na AOP oznaci 641.

1. **Bilješka uz AOP 080 – Ostala potraživanja**

Stanje potraživanja na kontu 129 iznosi 51.048 kn, a odnosi se na 50.000 kn za projekt vodosprema Trema, gdje se Vodne usluge obvezuju vratiti 50.000,00 kuna kad projekt bude odobren od strane Agencije za plaćanja u poljoprivredi. Također 1.048 kuna obvezuju se vratiti radnik na javnim radovima Vučković zbog isplate duple plaće u 12 mjesecu 2018. (pogreška terećenja kod zbrojnog naloga),bivši radnik u opomeni za neovlašteno stjecanje..

1. **Bilješka uz AOP 163 – Obveze**

U bilanci na dan 31.12.2019. godine iskazane su obveze u iznosu 2.148.636 kn što odgovara AOP oznaci 036 obrasca Obveze. Obveze su iskazane u većem iznosu od ostvarenja prethodne godine u istom izvještajnom razdoblju za 1.726.864 kn. Razlog povećanja najvećim dijelom je izgradnja vrtića odnosno obveze za nefinancijsku imovinu u iznosu 1.260.277 kuna. Dospjele obveza iznose 683.017 kuna, a nedospjele 1.465.619 kuna.

1. **Bilješka uz AOP 233-240 (Višak/manjak prihoda )**

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bruto bilance utvrđen višak prihoda poslovanja u iznosu 7.540.533 kn, manjak prihoda od nefinancijske imovine u iznosu 7.261.856 kn, što u konačnici daje višak prihoda od 278.677 kn. Navedeni iznos odgovara iskazanom višku prihoda poslovanja u PR-RAS-u na AOP oznaci 635 – 278.677 kn

Obvezne bilješke uz Bilancu za 2019. godinu jesu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku – sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava.
3. Tablica popisa ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) nalazi se u prilogu ovih bilješki.
4. Općina Sveti Ivan Žabno nema potencijalnih obveza po sudskim sporovima u tijeku.